نورالحسنین

سید نورالحسنین نقشبندی قلمی نام نور الحسنین صوبہ مہاراشٹر کے تاریخی شہر اورنگ آباد سے تعلق رکھتے ہیں۔آپ بھارت کے مشہور افسانہ نگاروں میں شمار ہوتے ہیں۔آپ کی ولادت 19 مارچ 1950 ء کو اورنگ آباد دکن میں ہوئی۔آپ کے والد کا نام سید نور الوحید نقشبندی اوروالدہ کا نام غوثیہ بیگم تھا۔ عالم گیر ادب جنوری 2018ء 
 حالات 
سید نورالحسنین کا تعلق ایک متوسط خاندان سے ہیں۔آپ کے والد آصف شاہی سلطنت میں جاگیر دار تھے جبکہ آپ کی والدہ کا تعلق بھی ایک جاگیردار گھرانے سے تھا۔آپ کا نسبی تعلق مشہور بزرگ حضرت سید شاہ قمرالدین حسینی نقشبندی ؒ خانوادہ سے ہیں۔آپ نے ابتدائی تعلیم تعلقہ کنڑ ضلع اورنگ آباد کے مقامی مکتب سے حاصل کی بعد میں میٹرک تک کی تعلیم مولانا آزاد ہائی اسکول اورنگ آباد سے حاصل کی۔اور گریجویشن مولانا آزاد کالج و پنڈت نہرو کالج اورنگ آباد سے کیا۔آپ نے پوسٹ گریجویشن کی ڈگری مراٹھواڑہ یونی ورسٹی اورنگ آباد سے حاصل کی ۔ نورالحسنین نے تعلیم مکمل کرنے کے بعد بطور استاد معین العلوم ہائی اسکول اورنگ آباد میں کچھ سالوں تک تدرسی خدمات انجام دی۔ عالم گیر ادب جنوری 2018ء 
 ادبی خدمات 
نورالحسنین بطور صحافی روزنامہ آج اور اورنگ آباد ٹائمز میں کئی سالون تک مزاحیہ کالم لکھتے رہے۔آپ آل انڈیا ریڈیو اورنگ آباد میں سینئر اناونسر کے عہدے سے ریٹائرڈ ہوئے ۔ جہاں آپ نے کئی ریڈیو ایپی سوڈ کو لکھا اور پروڈیوز کرنے کے ساتھ ساتھ کرداروں کی صداکاری بھی کی۔نور الحسنین کو شروع سے ہی اردو ادب سے لگاؤ رہا آپ کی پہلی کہانی کی اشاعت آپ کے بچپن میں ہوئی جب آپ درجہ سات کے طالب علم تھے۔اور ساتھ ہی ساتھ آپ کا پہلا افسانہ ’’کالے ہاتھ ‘‘ ماہنامہ بانو ،دہلی میں شائع ہوا۔اب تک آپ کے افسانوں کے چار مجموعہ منظر عام پر آچکے ہیں۔ جبکہ آپ کے تین ناول کے مجموعے ،تنقید ی مضامین کے چھ مجموعے منظر عام پر آئے۔اس کے دیگر بچوں کے لیے کئی کہانیوں ،ڈرموں لکھے ہیں۔آپ سہ ماہی کتابی سلسلسہ دل رس کے مدیر بھی ہیں۔ عالم گیر ادب جنوری 2018ء 
 تصانیف 
نورالحسنین نے متعدد کتابیں تصنیف کی ہیں۔ جن کے نام اس طرح ہیں۔ عالم گیر ادب جنوری 2018ء 
 سمٹتے دائرے (افسانے ) مطبوعہ 1985ء
 موررقص ا؎ورتماشائی(افسانے) مطبوعہ 1988ء
 گڑھی میں اتری شام (افسانے) مطبوعہ 1999ء
 فقط بیان (افسانے) مطبوعہ 2012ء
 أہنکار (ناول) مطبوعہ 2005ء https://www.rekhta.org/ebooks/aahankar-noor-ul-hasnain-ebooks/
 ایوانوں کے خوابیدہ چراغ (ناول) مطبوعہ 2013  https://www.rekhta.org/ebooks/aiwanon-ke-khwabeeda-charagh-nurul-hasnain-ebooks/
 چاند ہم سے باتیں کرتاہے (ناول) مطبوعہ 2015ء https://www.rekhta.org/ebooks/chand-ham-se-batein-karta-hai-noor-ul-hasnain-ebooks/
 نیا افسانہ۔نئے نام (تنقیدی مضامین کا مجموعہ) مطبوعہ 2015ء
 نیا افسانہ۔نئے نام جلد دوم (تنقیدی مضامین کا مجموعہ) مطبوعہ 2015ء
 خوش بیانیاں (خاکے) مطبوعہ 2003ء
 انسان امر ہے (استیج ڈراما ، ریڈیائی ڈراما اور فیچرز ) مطبوعہ 2009ء
 اقبال متین سے انسیت(شخصیت اور فن) مطبوعہ 2012ء
 فلم فہمی(یشونت راؤ چوہان اوپن یونی ورسٹی کے لیے نصابی کتاب)
 گڈومیاں (کہانیاں) مطبوعہ 1988ء
 چوتھا شہزادہ (کہانیاں ) مطبوعہ2009ء
 حضور کا اقبال بلند رہے (ڈرامے ) مطبوعہ 2008ء
 انڈو ایران کلچرل سوسائٹی اورنگ آباد کے لیے مجاہدین آزادی اور ان کی حیات پر ایک مجلہ
 انعامات 
مہاراشڑا اردو ساہتیہ اکادمی سے کئی کتابوں پر انعام حاصل ہوئے۔اس کے علاوہ مہاراشڑا اردو ساہتیہ اکادمی سے اسٹیٹ لیول کا انعام ’’شاہ سراج اورنگ آبادی‘‘ بھی حاصل ہوا۔اتر پردیش اردو اکادمی سے تین مرتبہ فکشن کا بڑا ایوارڈ اور ایک مرتبہ افسانہ ’سمٹتے دائرے‘‘پر انعام حاصل ہوا۔اس کے علاوہ کئی انعامات حاصل ہوئے۔اس کے علاوہ آپ کے کئی ناول اور افسانوں پر علی گڑھ مسلم یونی ورسٹی اور سینٹرل یونی ورسٹی حیدرآباد ،ڈاکٹر بھیم صاحب امبیڈکر مراٹھواڑہ ہونی ورسٹی سمیت کئی جامعات کے طلبہ نے ایم فل اور پی ایچ ڈی کی سند حاصل کی ہیں۔۔ عالم گیر ادب جنوری 2018ء 
 نورالحسنین کے بارے میں چند مشاہیر کی آراء 
مشہور مصنف نیر مسعودصاحب لکھتے ہیں
http://avadhnama.com/noor-ul-hasan-ki-afsana-nigari-by-mohd-aleem/
ڈاکٹر قمر رئیس، دہلی آپ کے بارے میں کہتے ہیں : آپ کے فنی روئیے میں خاصی تازگی اور تہ داری ہے اور بڑی بات یہ ہے کہ آپ ہم عصر زندگی کے جلتے ہوئے مسائل سے منحرف نہیں ہیں۔http://avadhnama.com/noor-ul-hasan-ki-afsana-nigari-by-mohd-aleem/
 بیرونی روابط 
 https://urduyouthforum.wordpress.com/2013/01/28/syed-noorul-husnain/
 https://books.google.co.in/books/about/Chand_Hum_Se_Batain_Karta_Hai.html?id=4iBQnQAACAAJ&redir_esc=y
 https://quranwahadith.com/product/tilkal-ayyam-novel/ 
 https://www.youtube.com/watch?reload=9&v=RluBKRAg1P0
 https://www.youtube.com/watch?v=gQlzUlnYGhQ
 https://www.youtube.com/watch?reload=9&v=RluBKRAg1P0
 حوالہ جات 
 http://www.bio-bibliography.com/authors/view/1144
 عالم گیر ادب جنوری 2018ء
 http://avadhnama.com/noor-ul-hasan-ki-afsana-nigari-by-mohd-aleem/

زمرہ:1950ء کی پیدائشیں
زمرہ:بھارتی اردو شعرا
زمرہ:افسانہ نگاری
زمرہ:ناول نگار
زمرہ:مسلم مصنفین